Her blir de 8000 lysballongene sendt til himmels
Tyskland feirer søndag at det er på dagen 25 år siden Berlinmuren ble revet. Dagen ble startskuddet for gjenforeningen av landet. På Brandenburger Tor er dagen viet til borgerfest med kjente artister. Alt fra britiske Peter Gabriel til rockeren Udo Lindenberg - og til Staatskapelle-symfonien som skal spille Beethovens niende symfoni. Over hele byen har folk feiret, med musikk, mat, drikke og show. Et av høydepunktene er Peter Gabriel som gikk på scenen i Brandenburger Tor klokken 18, melder VGs reporter på stedet, Mona Grivi Norman.Søndag formiddag forsvant de 8000 ballongene som har lyst opp 15 kilometer av det gamle murtrasseet siden fredag kveld. Høydepunktet for dagen kommer litt etter klokken 19. Da slippes ballongene som skal sveve opp mot himmelen som et symbol på at Berlinmuren letter og forsvinner. Gatene er tettpakket med folk som går tur langs lysballongene. De første ballongene stiger fra Brandenburger Tor, og Engelbäcken, hvor VGs reporter befinner seg. Flere tusen mennesker har gått langs traseen og samlet seg ved Brandenburger Tor, gamle, unge og folk fra andre stedet i landet. Tidligere på formiddagen deltok Tysklands forbundskansler Angela Merkel på flere seremonier der hun hedret Berlinmurens ofre. Hun beskriver torsdagen for 25 år siden for det lykkeligste øyeblikket i vår nyere historie. - Det tok lang tid og mange mennesker led før det ble mulig for muren å falle. Ikke bare i Tyskland, men også i Polen, Ungarn, Tsjekkoslovakia og mange andre land. Det er noe vi bør minnes i dag, sa Merkel i sin tale. BILLEDSPILL: Berlinmurens historie fra 1945 - 1990 Angela Merke og president Joachim Gauck har ankommet Brandenburger Tor. Alt er klart for ballongstigning om en liten halvtime #Mauerfall - Mona Norman (@Grivi)09.11.14, 06:50 Gatene i Kreuzberg er tettpakket med folk som går tur langs lysballongene som utgjør helgens Berlinmur #Mauerfall http://t.co/prvBKCnOdh - Mona Norman (@Grivi)09.11.14, 06:05
Som avslutning på en heidundrendes folkefest søndag, blir de 8000 lysballongene som har lyst opp 15 kilometer av murtraseen til Berlinmuren, sluppet opp i luften.